એસીબીના જોઈન્ટ નિયામક ડો. સમશેરસિંગની સીધી સૂચના હેઠળ એસીબીના ઓપરેશન હેડ ટી.કે.પટેલની આગેવાની હેઠળ તપાસ માટે સાત ટીમ બનાવવામાં આવી છે.ચેકપોસ્ટ કૌભાંડમાં પકડાયેલા આઠ આરોપીઓની તપાસમાં કેટલીક ચોંકાવનારી માહિતી બહાર આવવા પામી છે.જેમાં જયેશ પટેલ અને વિપુલ દ્વારા ચેક પોસ્ટ પર મૂકવામાં આવેલા ડેટા ઓપરેટર અને સુપરવાઈઝરમાંથી આઠ જણા ચેકપોસ્ટ પરથી પસાર થતી ટ્રકોનાં નાણાં ઉધરાવતા હતા. આ નાણાં ચેકપોસ્ટ નજીક ખાનગી જગ્યાએ મૂકવામાં આવતી હતી.